Lietuvių PEN centras

Lietuvių PEN centras – Tarptautinio PEN klubo padalinys Lietuvoje. Tai lietuvių kalba kuriančių prozininkų, poetų, eseistų, dramaturgų, vertėjų, leidėjų, literatūros kritikų ir mokslininkų asociacija.

 Istorija 
1989 m. vasario 23 d. jau anksčiau susikūrusi lietuvių literatūros kūrėjų grupė pasirašė Tarptautinio PEN Klubo Chartiją ir įsteigė šios pasaulio rašytojų asociacijos lietuvių centrą. 1989 m. gegužės 11 d. Tarptautinio PEN klubo kongrese Mastrichte (Olandija) Lietuvių PEN centras buvo priimtas visateisiu klubo nariu ir įregistruotas organizacijos valdybos būstinėje Londone. LPENC anuomet buvo pirmoji lietuvių visuomeninė organizacija, priimta į pasaulinę visuomeninių organizacijų bendriją, nepriklausomai nuo SSRS. 1990 m. gruodžio 27 d. įvykęs visuotinis susirinkimas patvirtino LPENC įstatus.

 Veikla 
Savo veiklos pradžioje Lietuvių PEN centras išleido vieną pirmųjų šalyje pasirodžiusių leidinių anglų kalba „Rage of Silence”, kuriame buvo pristatyta šiuolaikinė lietuvių eseistika ir publicistika.
Lietuvių PEN centras skelbia pareiškimus aktualiais Lietuvos ir pasaulio visuomenės gyvenimo klausimais, ne kartą smerkė žmogaus teisių ir žodžio laisvės pažeidinėjimus Lietuvoje, Čečėnijoje, Baltarusijoje, Kinijoje ir kitur, kartu su kolegomis iš kitų šalių parengė rezoliucijas, priimtas Tarptautinio PEN klubo kongresuose.
Lietuvių PEN centras rengia literatūros skaitymus, diskusijas, visuomenines akcijas, jo nariai skelbia įvairius aktualius pasisakymus spaudoje ir radijo laidose, atkreipdami visuomenės ir valdžios institucijų dėmesį į žodžio laisvę ir kūrybinei saviraiškai, taip pat Lietuvos kultūros sklaidai kylančias problemas.

 Premijos 

 Metų vertėjo krėslas 

Nuo 2001 m. Lietuvių PEN centras skiria premiją – Metų vertėjo krėslą – už praėjusiais metais išleistą geriausią grožinės literatūros ir meninės eseistikos knygos vertimą į lietuvių kalbą. Laureatui įteikiamas tradicinis premijos atributas – krėslas, kurio fundatorius – poetas Gintaras Bleizgys, o LR kultūros ministerija skiria piniginę premiją. Metų vertėjo krėslo premijos nuostatai 

Premijos laureatais yra tapę vertėjai Almis Grybauskas, Laimantas Jonušys, Diana Bučiūtė, Antanas Gailius, Leonas Petravičius, Aida Krilavičienė, Linas Rybelis, Danguolė Žalytė, Eglė Išganaitytė, Danutė Sirijos Giraitė, Rasa Drazdauskienė, Rūta Jonynaitė, Povilas Gasiulis, Violeta Tauragienė, Daiva Daugirdienė, Zita Marienė, Saulius Repečka, Nijolė Chijenienė, Laura Laurušaitė, Audrius Musteikis, Alfonsas Tekorius, Lionginas Pažūsis, Lilija Kudirkienė, Vidas Morkūnas.

 Bronio Savukyno premija 

2010 m. LPENC kartu su LR kultūros ministerija įsteigė Bronio Savukyno premiją publicistinių kūrinių autoriams, kultūros leidinių vyriausiesiems redaktoriams už lietuvių kalbos grynumo ir taisyklingumo puoselėjimą, humanistinių vertybių, analitinės minties ir intelektualinės kultūros skleidimą periodiniuose kultūros leidiniuose. Bronio Savukyno premijos nuostatai.

Laureatai:

2010 m. Laima Kanopkienė už ilgametį kultūros puoselėjimą, šiuolaikinio lietuvos gyvenimo apmąstymą publicistikos rašiniuose.

2011 m. Kęstutis Šapoka už nepriklausomą ir profesionalų požiūrį į šiuolaikinę dailę ir poleminį azartą.

2012 m. Danielius Mušinskas už ilgametį kultūros puoselėjimą ir nuopelnus kultūrinės leidybos baruose.

2013 m. Kornelijus Platelis už nuoseklų darbą kultūrinės leidybos baruose, kultūrinės spaudos telkimą ir sklaidą lietuvos visuomenėje.

2014 m. Almantas Samalavičius už profesionalią ir aktualią kultūros publicistiką, aprėpiančią įvairialypę tematiką, už kritinio sąmoningumo žadinimą.

2015 m. Viktoras Rudžianskas už ilgametį kultūros puoselėjimą ir nuoseklų darbą kultūrinės leidybos baruose.

2016 m. Mindaugas Kvietkauskas už platų raštijos ir kultūros istoriko akiratį, temų aktualumą bei puikų literatūrinį stilių.

2017 m. Petras Kimbrys  už išugdytą žurnalo „Naujasis Židinys-Aidai“ redaktorių mokyklą bei už lietuvių kalbos grynumo ir taisyklingumo puoselėjimą.

2018 m.  Aušra Marija Sluckaitė-Jurašienė už intelektualiosios eseistikos knygą „Spektaklių ir sapnų klavyrai“ – mąslų ir atvirą pasakojimą apie namus be namų.

2019 m. Giedrė Kazlauskaitė už intelektualiąją eseistiką žiniasklaidoje ir įvairiapusę kultūros temų sklaidą leidinyje „Šiaurės Atėnai“.

2020 m. Dalia Satkauskytė už kritišką humanitarikos problemų refleksiją ir aktualizuojančią grožinės literatūros analitiką.

2021 m. Erika Drungytė už kūrybingą ir drąsų žurnalo „Nemunas“ koncepcijos atnaujinimą, leidybinės tradicijos ir aktualumo dermę.

2022 m. Gytis Norvilas už problemišką ir polemišką eseistiką, už redaktoriaus darbą, pavertusį „Literatūrą ir meną“ gyvu balsu kultūros pasaulyje.

2023 m. Antanas Šimkus už ilgametį kultūros puoselėjimą, archyvinės medžiagos sklaidą, kultūros temų ir problemų aktualizavimą, tradicijų ir išliekamosios kultūrinės vertės kūrimą.

2024 m. Gintarė Adomaitytė už daugiametę ekspresyvią publicistiką aktualiomis regionų kultūros politikos, literatūros ir skaitymo skatinimo temomis, autorių sutelkimą kūrybiniuose projektuose.

 Nuorodos 


 Publikacijos 

Tarptautinio PEN klubo kongresai
 Tomas Kavaliauskas. Islandija, literatūros festivalis ir tarptautinis 79-asis PEN kongresas. Literatūra ir menas 2013-10-11 
 Almantas Samalavičius. Pasaulio rašytojai rinkosi Pietų Korėjoje. Literatūra ir menas 2012-10-19 
 Herkus Kunčius. 77-asis PEN kongresas Belgrade. Literatūra ir menas 2011-10-21
 Almantas Samalavičius. Apie „tylos diplomatiją“ ir „minties monokultūrą“ (Pastabos 76-ojo Tarptautinio PEN klubo kongreso paraštėse). Kultūros barai 2010 m. Nr. 11
 Almantas Samalavičius. Ar vien tik žodžiai? PEN klubo kongresas Austrijoje. Kultūros barai 2009 m. Nr. 11, p. 71-74.
 Jurgita Mikutytė. Tarptautinio PEN klubo kongresas Bogotoje. Literatūra ir menas 2008-10-03 
 Laimantas Jonušys. Kūrybos laisvė ir skurdi egzotika. Tarptautinis PEN kongresas Dakare. Literatūra ir menas 2007-07-27 
 Laimantas Jonušys. Pasigendant taikos ir laisvės. 72-as tarptautinis PEN kongresas. Literatūra ir menas 2006-06-16 
 Kornelijus Platelis. PEN klubo kongresas Blede. Literatūra ir menas 2005-07-01 
 Stasys Goštautas. PEN kongresas Meksike. Literatūra ir menas 2004-01-03
 68-asis Tarptautinio PEN klubo kongresas. 2002-10-18

Kai kurie pareiškimai
 Lietuvių ir Lenkų PEN centrų pareiškimas 2011-10-21
 Lietuvių PEN centro pareiškimas dėl aukštojo mokslo reformos 2011-03-09
 Lietuvių PEN centro pareiškimas dėl Baltarusijos valdžios veiksmų per prezidento rinkimus 2010-12-30
 Lietuvių PEN centro ir Lietuvos literatūros vertėjų sąjungos pareiškimas dėl svetimvardžių rašybos 2008-01-11
 Lietuvių PEN centro pareiškimas dėl sprendimo uždrausti retransliuoti Baltarusijos televiziją Lietuvoje 2006-04-11
 Lietuvių PEN centro pareiškimas dėl žmogaus teisių pažeidimo 2002-06-21

Kita
 Laimantas Jonušys. Kaimynai kaimynams – be konfrontacijos. Apie Lietuvių PEN centro atstovų viešnagę Lenkijoje. Literatūra ir menas 2012-11-09 
 Lietuvių ir Lenkų PEN centrų susitikimas Vilniuje 2011 m. spalio 20-22 d. Literatūra ir menas 2011-10-28 
 Liudvikas Jakimavičius. Lietuvių PEN centro skiltis. Orhanas Pamukas – nobelistas 2006. Literatūra ir menas 2006-10-20
 Kornelijus Platelis. Pasaulinė poezijos diena Minske. 2006-03-31
 Persekiojamas turkų rašytojas [Orhanas Pamukas]. 2005-09-09
 Almantas Samalavičius. Įkalintas žodis. Literatūra ir menas 2004-11-12